****

**Ymddiriedolaeth Ieuenctid Heddlu De Cymru**

**Ymgynghorydd Codi Arian: Disgrifiad Rôl**

**Crynodeb o'r Rôl**

Bydd y swydd lawrydd hon yn chwarae rôl hanfodol wrth roi cymorth ym mhob agwedd ar ddatblygu, gweithredu a chyflwyno Strategaeth Codi Arian gyntaf yr Ymddiriedolaeth Ieuenctid.

Bydd yr Ymgynghorydd Codi Arian yn gweithio ochr yn ochr â staff yn nhîm Comisiynydd yr Heddlu a Throseddu ac yn adrodd yn ffurfiol i'r Prif Swyddog Cyllid. Caiff gweithgarwch codi arian ei gefnogi gan Heddlu De Cymru a’n bwrdd ymrwymedig o Ymddiriedolwyr.

Bydd yr Ymgynghorydd Codi Arian yn cefnogi pob gweithgarwch codi arian ym mhob ffrwd incwm allweddol gan gynnwys Ymddiriedolaethau a Sefydliadau, Nawdd Corfforaethol a Rhoddion Unigol er mwyn cyrraedd targedau codi arian. Bydd deiliad y swydd yn cryfhau ac yn datblygu ein portffolio presennol o gefnogwyr drwy wneud gwaith ymchwil effeithiol, rheoli cronfa ddata, rhwydweithio a rheoli cydberthnasau.

**Tasgau a Chyfrifoldebau Allweddol**

**Ymddiriedolaethau a Sefydliadau**

* Ymchwilio i ymddiriedolaethau a sefydliadau elusennol a'u nodi er mwyn gofyn iddynt am gyllid craidd a phrosiectau penodol.
* Cwblhau ceisiadau i gyllidwyr a nodwyd
* Cyfathrebu'n dda â chyllidwyr drwy gydol prosiectau, gan gynnwys prosiectau dros dro a sicrhau y caiff gofynion adrodd ar ddiwedd prosiectau eu bodloni.

**Nawdd Corfforaethol**

* Ymchwilio yn rhagweithiol a chynllunio dulliau gweithredu ar gyfer ymdrin â phartneriaid busnes newydd posibl y bydd ymddiriedolwyr yn cysylltu â nhw.
* Stiwardio noddwyr a phartneriaid corfforaethol yn effeithiol a sicrhau y caiff buddiannau nawdd eu cyflawni'n briodol.
* Gwneud y mwyaf o gyfleoedd a gaiff eu cyflwyno drwy ymddiriedolwyr a chysylltiadau eraill.

**Rhoddion Unigol**

* Sefydlu a datblygu'r cynllun cyfrannu 'Pennies from Heaven', gan sicrhau y caiff y rhoddwyr ofal priodol ac y caiff y cefnogwyr a gaiff eu recriwtio eu stiwardio.
* Cefnogi ymddiriedolwyr i gysylltu â rhoddwyr unigol posibl a gweithio gyda'r ymddiriedolwyr fel y bo angen er mwyn datblygu a meithrin y cydberthnasau hyn.
* Cynnal cofnodion cywir o roddion gan gynnwys datgyniadau Rhodd Cymorth.
* Gweithio ochr yn ochr â thîm Cyfathrebu Heddlu De Cymru ar ddigwyddiadau codi arian penodol.

**Cyffredinol**

* Cyfrannu at ddatblygiad strategaeth codi arian Ymddiriedolaeth Ieuenctid Heddlu De Cymru a chefnogi'r broses o'i rhoi ar waith ym mhob maes.
* Sicrhau y caiff cyllidwyr gydnabyddiaeth gywir mewn llenyddiaeth ac ar-lein a bod yn gyfrifol am ddiweddaru deunyddiau hyrwyddo, megis gwe-dudalennau, ac unrhyw lenyddiaeth arall mewn perthynas â chodi arian.
* Paratoi gwybodaeth ac adroddiadau ar bob agwedd ar weithgarwch datblygu, fel sy'n ofynnol gan Fwrdd yr Ymddiriedolwyr.
* Mynychu Cyfarfodydd Bwrdd yn ôl y gofyn, a gweithio gydag Ymddiriedolwyr i nodi cefnogwyr posibl ar gyfer yr elusen a meithrin cydberthnasau â nhw.
* Cefnogi a hyrwyddo ymrwymiad Ymddiriedolaeth Ieuenctid Heddlu De Cymru i amrywiaeth a chyfleoedd cyfartal ym mhob agwedd ar ein gwaith.

**AMODAU CYFLOGAETH**

Ffioedd:

Cyfnod y contract: 12 mis, gan gynnwys cyfnod prawf 3 mis

Oriau: 5 diwrnod y mis ar gyfartaledd

Cyfnod Rhybudd: 1 mis calendr ar y naill ochr a'r llall (yn dilyn cyfnod prawf 3 mis boddhaol. Yn ystod y cyfnod prawf, bydd angen rhoi wythnos o gyfnod rhybudd ar y naill ochr a'r llall)

Lleoliad: Yn y cartref gyda chyswllt rheolaidd â Thîm y Comisiynydd

**MANYLEB PERSON**

CYMWYSTERAU A PHROFIAD

**Hanfodol**

* O leiaf 4 blynedd o brofiad o waith codi arian perthnasol gyda'r elusen neu mewn sector nid-er-elw arall
* Hanes profedig o godi arian yn llwyddiannus i ymddiriedolaethau elusennol a chyllidwyr cyhoeddus, neu unigolion ar bob lefel, neu'r ddau, gan sicrhau grantiau mawr gan ymddiriedolaethau a sefydliadau a chyllidwyr cyhoeddus

**Dymunol**

* Profiad o weithio yn y sector ieuenctid
* Profiad o gynllunio a rheoli ymgyrchoedd codi arian
* Aelod o'r Sefydliad Codi Arian
* Cymhwyster codi arian proffesiynol

SGILIAU A CHYMWYSEDDAU ALLWEDDOL

**Hanfodol**

* Sgiliau codi arian profedig gyda'r gallu i gyflawni targedau ariannol
* Sgiliau ysgrifennu ceisiadau ardderchog gyda'r'r gallu i lunio deunyddiau creadigol o safon uchel
* Sgiliau cyfathrebu rhagorol ar lafar a'r gallu i ddatblygu a rheoli cydberthnasau ar bob lefel
* Sgiliau trefnu a rheoli amser gwych
* Y gallu i gynllunio, cydbwyso a delio â blaenoriaethau cystadleuol
* Cymhwysedd a gallu cyfrifiadurol o safon uchel gan gynnwys y gallu i ddefnyddio systemau CRM a chyfryngau cymdeithasol
* Y gallu i gymell ac ysbrydoli cydweithwyr, gwirfoddolwyr a chefnogwyr allanol
* Sgiliau rhifedd a chyllidebu o safon uchel

**Dymunol**

* Y gallu i weithio mewn ffordd flaengar a chreadigol er mwyn dechrau datblygiadau newydd
* Siaradwr Cymraeg, neu'n barod i ddysgu Cymraeg, os oes angen

NODWEDDION PERSONOL

**Hanfodol**

* Yn frwd dros amcanion Ymddiriedolaeth Ieuenctid Heddlu De Cymru
* Dull hyblyg, strategol a rhagweithiol o weithio ym mhob agwedd ar y gwaith
* Uniondeb ac ymroddiad personol i ddarparu gwasanaeth o ansawdd uchel
* Y gallu i weithio mewn tîm a'r sgiliau cymdeithasol i gydweithio â phobl ar bob lefel
* Dull gweithredu hyblyg ac addasadwy, er mwyn bodloni gofynion y swydd
* Y gallu i weld 'y darlun mawr'

ARALL

**Hanfodol**

Yr hawl i weithio a byw yn y DU

Wedi cofrestru fel hunangyflogedig â Chyllid a Thollau Ei Mawrhydi

Parodrwydd a'r gallu i weithio gyda'r nos ac ar benwythnosau o bryd i'w gilydd

Parodrwydd i ymgymryd â gwiriad gan y Gwasanaeth Datgelu a Gwahardd

**Dymunol**

Trwydded yrru lawn a'ch cerbyd eich hun at ddibenion gwaith

**Er mwyn ymgeisio, anfonwch gopi o'ch CV dros e-bost, gan ddefnyddio'r teitl 'Ymgynghorydd Ymddiriedolaeth Ieuenctid' i:**

**commissioner@south-wales.pnn.police.uk**